Walîtîya Dêrsimî da pêhesnayene ke merkezê bajarî û sînorê qezayanê Pulur, Pilemûrîye, Xozat û Qisle de 29 herêmî semedê 6 aşman ameyî qedexekerdene.
Goreyê naye  qedexeyo ke 1ê temmuze ra nata dest pêkerdo do heta 31ê kanûna 2020î dewam bikero. Nê 6 aşman de dekewtiş û vejîyayîşê nê herêman qedexe yo.
Cayê ke ameyî qedexe kerdene ra tayê înan wina yî:
Merkezê Dêrsimî: Herêmê Çemê Balî, Newala Kûtûdere, Wareyê Çigirli, dewa Baylikî, Karameşetepe, Tabantepe, taxa Kûrûtlû, Vezgurtepe,taxa Yakacik. Xozat: Herêma Qirrika Alî, Çemê Kiran û Koyo Sipî. Pulur: Herêmê taxa Eroglûyî, Balkayalarî, wareyê Golanî, Gayretbaba, Mahmutkomutepe, dewa Aslica, Koyêsinciktepe, taxa Goganca, Aktaştepe, Kinikantepe, taxa Egercî, Dereyo Sîya, Dereyê Madenî. Qisle: Herêmê taxa Hankoyî, Dokuzkayalarî, dewanê Tavûklû û Dogantaşî. Pilemûrîye: Herêma dewanê Kizilmescît û Altinhuseyînî.
